Slåtthaug skole

Slåtthaug skole er en kommunal ungdomsskole på Øvsttun i Fana bydel i Bergen kommune. Skolebygningen er tegnet av arkitekt Arne Halvorsen og ble oppført i 1970. Skolen har plass til 500 elever, og det kommer elever hit fra barneskolene Kaland, Midtun, Smørås og Ulsmåg.
Skolen er en del av et større skole- og idrettsanlegg på Slåtthaug. I dette området finnes også videregående skole, idrettshall, svømmehall, isbane, fotballbane og turterreng. 

Ungdomsskolen har gjennomgått flere oppgraderinger i de senere år: nytt læresenter (2007), ny paviljong (2008) og ny fasade (2009).  

Arkivet etter Slåtthaug skole oppbevares ved Bergen Byarkiv.

 Referanser  

 Eksterne lenker 


  Slåtthaug skole - oppslagsverket oVe, artikkel av  Vebjørn Elvebakk, Bergen Byarkiv.

Kategori:Ungdomsskoler i Bergen
Kategori:Fana